Univerzitet Al-Karaouine

Univerzitet Al-Karaouine ili Al-Qarawiyyin (arapski: جامعة القرويين‎; berberski: ⵜⵉⵎⵣⴳⵉⴷⴰ ⵏ ⵍⵇⴰⵕⴰⵡⵉⵢⵢⵉⵏ; francuski: Université Al Quaraouiyine) (ostale transliteracije uključuju Qarawiyin, Kairouyine, Kairaouine, Qairawiyin, Qaraouyine, Quaraouiyine, Quarawin i Qaraouiyn) je univerzitet u marokanskom gradu Fes osnovan 859. Bio je i još uvijek predstavlja jedno od glavnih duhovnih i obrazovnih središta muslimanskog svijeta. Al-Karaouine je igrao važnu ulogu u razvoju kulturnih i akademskih odnosa između islamskog svijeta i Evrope u srednjem vijeku. Kartograf Muhamed al-Idrisi (u. 1166), čije su karte pomogle evropskim istraživačima u doba Renesanse je živio neko vrijeme u Fesu, zbog čega se pretpostavlja da je radio ili studirao na Al Karaouineu. Univerzitet je proizveo brojne učenjake koji su snažno uticali na intelektualnu i akademsku historiju među muslimanima i Jevrejima. Među njima su Ibn Rushayd al-Sabti (u. 1321), Mohammed Ibn al-Hajj al-Abdari al-Fasi (u. 1336), Abu Imran al-Fasi (u. 1015), glavni teoretičar Maliki škole islamske pravne nake, Leo Africanus, poznati putnik i pisac te Rabbi Moshe ben Maimon. Al Karaouine se od strane Guinnessove knjige rekorda, the UNESCO i brojnih historičara smatra najstarijim kontinuiranim univerzitetom na svijetu. Te se tvrdnje, međutim osporavaju od strane historičara koji smatraju da su srednjovjekovnih univerziteti u islamskom svijetu i srednjovjekovni evropski univerziteti bili bitno različite institucije sve do najnovijeg doba, te da su certifikati drugačijeg karaktera. Godine 1947. je reorganiziran na način da odgovara većini modernih univerziteta u današnjem svijetu. Reference Vanjske veze ISESCO: Fez 2007 [5] Arhivirano 2008-12-11 na Wayback Machine-u UNIVERSITE QUARAOUIYINE - Fes Arhivirano 2011-07-22 na Wayback Machine-u (fr) Voice of America Article (ur)